《以疾止酒》
宋代·王大受

分薄如云可奈何，入秋荣气欠平和。
已于万事都无念，只向三杯亦有魔。
顿失花前多度醉，轻辜月下岁番歌。
不留一物娱吾老，赢得东窗冷淡过。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。